صدك جنت اعرفك واعرف شعندك
شايل طينتك بچفوفي صار هواي
چنت مجاملك ما جيبها لخدك
عشرتك كلفتني هواي بس ما اگول
خسارة انت ابقائك والربح صدك
لتظن احترگ لو شفت طولك راح
مو من عقله صدك گلبي من حبك
لازم روحي منك عود اگول تصير
وما گتلك بيوم اتجاوزت حدك
اجذب جنت اگول حزام للكلفات
كثر ما تنگطع مليت من شدك
جرفك بالجزر تطلع عيوبه هواي
ناسك كلها تشرد لو نزل مدك
مثاليتك عليمن واحنه نعرف زين
انت بداخلك هم تنگلب ضدك
ما اگدر اردك اشهد انه بهاي
كراماتك گبل ما گدرت تردك
بيك الريح لعبت ما حسبتك باب
عيب من المثل ولهذا ماردك
متمدد بروحي وگلبي جان يگول
ما تستاهل ويه خيالنه نمدك
لتگلهم احبه هواي انه اعليك
دورلك حبيب مناسب ابگدك
للشاعر جبار رشيد